കേരള സഹകരണ റിസ്ക് ഫണ്ട്: ഫയല് തീര്പ്പാക്കല് അദാലത്ത് ഏറ്റുമാനൂര്: കേരള സഹകരണ റിസ്ക് ഫണ്ട് പദ്ധതിയുടെ ഭാഗമായുള്ള ഫയല് തീര്പ്പാക്കല് അദാലത്ത് നാളെ രാവിലെ 10ന് മന്ത്രി വി.എന്. വാസവന് ഉദ്ഘാടനം ചെയ്യും. ഏറ്റുമാനൂര് വ്യാപാരഭവന് ഹാളില് നടക്കുന്ന ചടങ്ങില് കേരള സഹകരണ വികസന ക്ഷേമനിധി ബോര്ഡ് വൈസ് ചെയര്മാന് സി.കെ. ശശീന്ദ്രന് അധ്യക്ഷത വഹിക്കും. സഹകരണ ബാങ്കില്നിന്നോ സംഘങ്ങളില്നിന്നോ വായ്പയെടുത്തശേഷം മരണപ്പെടുകയോ മാരകരോഗം പിടിപെടുകയോ ചെയ്ത വായ്പക്കാര്ക്ക് ധനസഹായം നല്കുന്നതിനാണ് ഫയല് തീര്പ്പാക്കല് അദാലത്ത് സംഘടിപ്പിക്കുന്നത്. കോട്ടയം, ചങ്ങനാശേരി താലൂക്കുകളിലെ റിസ്ക് ഫണ്ട് ധനസഹായ വിതരണം ജില്ലാ പഞ്ചായത്ത് പ്രസിഡന്റ് നിര്മല ജിമ്മിയും മീനച്ചില്, കാഞ്ഞിരപ്പള്ളി, വൈക്കം താലൂക്കുകളിലേത് സഹകരണ സംഘം രജിസ്ട്രാര് പി.ബി. നൂഹും നിര്വഹിക്കും. തോമസ് ചാഴികാടന് എംപി, ജോയിന്റ് രജിസ്ട്രാര് പി. ഷാജി, കേരള ബാങ്ക് പ്രസിഡന്റ് ഗോപി കോട്ടമുറിക്കല്, സംസ്ഥാന സഹകരണ യൂണിയന് ചെയര്മാന് കോലിയക്കോട് എന്. കൃഷ്ണന് നായര്, ഏറ്റുമാനൂര് നഗരസഭാധ്യക്ഷ ലൗലി ജോര്ജ്, ബ്ലോക്ക് പഞ്ചായത്ത് പ്രസിഡന്റ് ആര്യ രാജന്, സഹകരണ വകുപ്പ് സെക്രട്ടറി മിനി ആന്റണി, വ്യാപാരി വ്യവസായി സമിതി സംസ്ഥാന ജനറല് സെക്രട്ടറി ഇ.എസ്. ബിജു, കേരള ബാങ്ക് ഡയറക്ടര് ഫിലിപ്പ് കുഴികുളം, കോട്ടയം സര്ക്കിള് സഹകരണ യൂണിയന് ചെയര്മാന് കെ.എം. രാധാകൃഷ്ണന്, ഏറ്റുമാനൂര് സര്വീസ് സഹകരണ ബാങ്ക് പ്രസിഡന്റ് വര്ക്കി ജോയി, കോട്ടയം ജോയിന്റ് രജിസ്ട്രാര് ജനറല് എന്. അജിത് കുമാര്, ജോയിന്റ് ഡയറക്ടര് ഓഡിറ്റ് എസ്. ജയശ്രീ, അസിസ്റ്റന്റ് രജിസ്ട്രാര് ജനറല് രാജീവ് എം. ജോണ്, അസിസ്റ്റന്റ് ഡയറക്ടര് പി.കെ. ബിന്ദു, ബോര്ഡ് മാനേജര് എസ്. മധുസൂദനന് എന്നിവര് പങ്കെടുക്കും.